**AVALYNĖS PIRKIMO – PARDAVIMO SUTARTIS NR. ST-69**

2024 m. balandžio 2 d.

Vilnius

**Lietuvos Respublikos vadovybės apsaugos tarnyba** (toliau – Tarnyba), įstaigos kodas 188639721, kurios registruota buveinė yra T. Ševčenkos g. 13, Vilniuje, atstovaujama direktoriaus Rymanto Mockevičiaus, veikiančio pagal Lietuvos Respublikos vadovybės apsaugos tarnybos nuostatus, patvirtintus Lietuvos Respublikos Vyriausybės 2020 m. birželio 17 d. nutarimu Nr. 665 „Dėl Lietuvos Respublikos vadovybės apsaugos tarnybos nuostatų patvirtinimo“, (toliau – **Pirkėjas**), ir

**UAB „Survival“**, įmonės kodas 302303287, kurios registruota buveinė yra T. Ševčenkos g. 18, Vilniuje, atstovaujama direktoriaus Vaidoto Janušonio, veikiančio pagal bendrovės įstatus, (toliau – **Pardavėjas**),

toliau kartu šioje Sutartyje vadinami Šalimis, o kiekviena atskirai – Šalimi, Pardavėjui laimėjus Pirkėjo vykdytą viešąjį pirkimą, sudarė šią Avalynės pirkimo-pardavimo sutartį (toliau – Sutartis) ir susitarė:

1. **Sutarties dalykas**

1.1. Šia Sutartimi Pardavėjas įsipareigoja Pirkėjui parduoti juodos uniformos 25 poras batų paaukštintais aulais (toliau – **Prekės**), kurių detalus aprašymas pateikiamas Sutarties priede, kuris yra neatskiriama šios Sutarties dalis.

1.2. Pirkėjas Prekes pirks pagal poreikį, pateikdamas užsakymus Pardavėjui.

1.3. Pirkimas vykdomas vadovaujantis Aplinkos apsaugos kriterijų taikymo, vykdant žaliuosius pirkimus tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus tvarkos aprašo patvirtinimo“ 4.4.4.1 papunkčiu: „prekei pagaminti ir (ar) tiekti, paslaugai teikti ar darbams atlikti sunaudojama mažiau gamtos išteklių ir (ar) sudėtyje yra pakartotinai panaudotų ir (ar) perdirbtų medžiagų“, kaip Sutarties vykdymo sąlyga, savarankiškai nustatyti aplinkos pasaugos reikalavimai.

1. **Šalių teisės ir pareigos**

2.1. **Pardavėjas įsipareigoja:**

2.1.1. padengti Prekių pristatymo išlaidas;

2.1.2. perduoti Prekes Pirkėjui nuosavybėn bei visą susijusią dokumentaciją šios Sutarties 4.1.2 papunktyje nurodytu terminu;

2.1.3. pristatyti naujas Prekes, identiškas kartu su pasiūlymu pateiktiems Prekių pavyzdžiams. Prekės turi atitikti pasiūlymą bei techninės specifikacijos reikalavimus;

2.1.4. prisiimti Prekių žuvimo ar sugedimo riziką iki Prekių perdavimo Pirkėjui momento;

2.1.5. visiškai atlyginti tiesioginius nuostolius Pirkėjui, jei būtų pristatytos pirkimo sąlygų neatitinkančios Prekės ar Pirkėjas patirtų žalą ar papildomas išlaidas;

2.1.6. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;

2.1.7. atsakyti už visus pagal Sutartį prisiimtus įsipareigojimus, nepaisant to, ar jiems vykdyti būtų pasitelkiami tretieji asmenys;

2.1.8. laikytis Pirkėjo savarankiškai nustatytų aplinkos apsaugos reikalavimų:

2.1.8.1. pristatydamas Prekes į Sutartyje nurodytą pristatymo vietą turi būti sunaudojama mažiau gamtos išteklių – atvykimui į pristatymo vietą turi būti pasirenkamas optimalus maršrutas. Pasirašydamas Prekių perdavimo-priėmimo aktą Pardavėjas patvirtins, kad buvo laikomasi šio nustatyto kriterijaus;

2.1.8.2. jeigu vykdant Sutartį naudojamos priemonės (medžiagos), kurios tiekiamos antrinėje pakuotėje\*, jų pakuotė ir jos dalys turi būti pagamintos taip, kad jas būtų galima pakartotinai naudoti, perdirbti ar kitaip naudoti. Pardavėjas kartu su Prekėmis turi pateikti pakuotės aprašymą arba ženklinimą, arba kitus lygiaverčius įrodymus dėl atitikimo nurodytam reikalavimui;

\* *Grupinė, arba antrinė, pakuotė – pakuotė, kurioje vartotojams ar gaminio naudotojams pateikiama tam tikra grupė prekinių vienetų ar kuri naudojama prekių atsargoms papildyti. Grupinę pakuotę galima pašalinti nepažeidus gaminio*.

2.1.9. tinkamai vykdyti kitus įsipareigojimus, numatytus Sutartyje.

2.2. **Pirkėjas įsipareigoja:**

2.2.1. priimti nuosavybėn Šalių sutartu laiku pristatytas Prekes, jeigu jos atitinka Sutartyje bei Sutarties priede nustatytus ir Prekėms taikomus kitus kokybės reikalavimus;

2.2.2. sumokėti Pardavėjui už Prekes Sutarties 3 punkte nustatyta tvarka ir terminais;

2.2.3. tinkamai vykdyti kitus įsipareigojimus, numatytus Sutartyje.

2.3. Pirkėjas turi teisę tikrinti Prekių kokybės atitikimą numatytiems reikalavimams bei pranešti Pardavėjui apie pastebėtą neatitikimą reikalavimams.

2.4. Šalys įsipareigoja iš anksto viena kitai pranešti apie savo buveinės adreso, pavadinimo ar banko sąskaitos rekvizitų pasikeitimus.

2.5. Šalys įsipareigoja laikytis konfidencialumo ir neplatinimo politikos.

2.6. Siekiant prisidėti prie „žaliųjų pirkimų“, susijusių su aplinkosaugos problemų sprendimu – darančių kuo mažesnį neigiamą poveikį aplinkai, t. y. tvaraus išteklių naudojimo, mažesnio poveikio klimatui, skatinant ekologines inovacijas, pan., įgyvendinimo, Šalys susitaria ir Pardavėjas sutinka, kad šalia kitų Sutartyje nustatytų įsipareigojimų Pardavėjas įsipareigoja bendrauti su Pirkėju elektroninėmis priemonėmis (telefonu, elektroniniu paštu ar kt.), mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su Sutarties vykdymu susiję dokumentai Pirkėjui turi būti pateikiami tik elektroniniu formatu (jeigu Sutartyje ir (ar) jos prieduose nenumatyta kitaip). Išimtiniais atvejais su Sutarties vykdymu susiję dokumentai turi (gali) būti pateikiami popieriniu formatu, jeigu toks formatas privalomas pagal teisės aktus arba Pirkėjas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo.

1. **Sutarties kaina ir atsiskaitymo tvarka**

3.1..Sutarties maksimali kaina yra **3478,75 Eur** (*trys tūkstančiai keturi šimtai septyniasdešimt aštuoni Eur, 75 ct)* (**su PVM**):

|  |  |  |  |  |  |
| --- | --- | --- | --- | --- | --- |
| Eil. Nr. | Prekių pavadinimas | Kiekis | Mato vnt. | 1 poros kaina, EUR be PVM | Bendra kaina, EUR be PVM |
| *1* | *2* | *3* | *4* | *5* | *6 (3x5)* |
| 1. | Juodos uniformos batai paaukštintu aulu | 25 | porų | 115,00 | 2875,00 |
| **Bendra suma be PVM:** | 2875,00 |
| **PVM:** | 603,75 |
| **Bendra suma su PVM:** | 3478,75 |

3.2. Į Sutarties kainą įskaityta Prekių kaina, visos rinkliavos, išlaidos reikalingos Sutarčiai vykdyti bei visi su Prekių tiekimu ir Sutarties vykdymu susiję mokesčiai.

3.3. Atsiskaitymai už Prekes vykdomi Pardavėjui išrašius sąskaitą faktūrą. Pirkėjas už tinkamas ir laiku pristatytas Prekes su Pardavėju atsiskaito mokėjimo pavedimu, pinigus pervesdamas į Pardavėjo nurodytą banko sąskaitą, ne vėliau kaip **per 30 (trisdešimt) kalendorinių dienų** nuo PVM sąskaitos faktūros gavimo dienos informacinėje sistemoje „E. sąskaita“. Apmokėjimas laikomas įvykdytu, kai pinigai patenka į Pardavėjo nurodytą sąskaitą.

3.4. Sutarties galiojimo laikotarpiu Sutarties kaina dėl pasikeitusio kainų lygio nėra perskaičiuojama. Sutarties galiojimo metu, pasikeitus pridėtinės vertės mokesčiui, kaina perskaičiuojama nuo pridėtinės vertės mokesčio pasikeitimo momento. Perskaičiuota Sutarties kaina įforminama Šalių pasirašomu susitarimu, kuris tampa neatsiejama Sutarties dalimi. Perskaičiuota kaina taikoma toms Prekėms, kurios bus tiekiamos po Šalių pasirašyto susitarimo įsigaliojimo dienos. Pasikeitus kitiems mokesčiams Sutarties Prekių įkainiai nebus perskaičiuojami.

3.5. Jeigu einamaisiais metais ne nuo Pirkėjo priklausančių priežasčių bus apribojamos ar perskirstomos lėšos, skiriamos Pirkėjui, jis turi teisę atsisakyti tam tikrų Sutartyje numatytų, tačiau dar negautų Prekių pirkimo, informavusi apie tai Pardavėją.

**4. Prekės perdavimas ir nuosavybės teisės perėjimas**

4.1. Prekės pristatomos ir perduodamos Pirkėjui šia tvarka:

4.1.1. Prekės tiekiamos gavus Pirkėjo užsakymą el. paštu;

4.1.2. Pardavėjas užsakytas Prekes savo lėšomis ir transportu pristato Pirkėjui ne vėliau kaip **per 6 mėn. po užsakymo pateikimo dienos.** Pirkėjas Prekes pirks pagal poreikį. Prekių pristatymo terminas gali būti pratęsiamas iki 1 mėn., jeigu vėluojama pristatyti Prekes dėl gamybos ir/arba logistikos sutrikimų. Pardavėjas, prašydamas pratęsti Sutartį, turi pateikti Pirkėjui motyvuotą prašymą ir dokumentais pagrįsti, kad yra gamybos ir/arba logistikos sutrikimų ir kad Pardavėjas ėmėsi visų priemonių tokiems sutrikimams išvengti.

4.1.3. Prekes Pardavėjas pristato adresu: T. Ševčenkos g. 13, Vilniuje, suderintu su Pirkėju Sutarties vykdymo metu;

4.1.4. Prekių perdavimo metu būtinas abiejų Šalių dalyvavimas;

4.1.5. nuosavybės teisė į Prekes pereina Pirkėjui nuo Prekių perdavimo-priėmimo momento;

4.1.6. Pirkėjo paskirtas už Sutarties vykdymą atsakingas darbuotojas – Vilija Paulavičienė, mob. tel. 8 659 83403, el. p.: vilija.paulaviciene@vat.lt.

**5. Prekės kokybė, garantijos**

5.1. Prekėms taikomas 24 (dvidešimt keturių) mėnesių garantinis terminas, kuris skaičiuojamas nuo Prekių priėmimo į Pirkėjo sandėlį dienos ir Šalims pasirašius Prekių priėmimo-pradavimo aktą.

5.2. Pirkėjas, nustatęs, kad pateiktos nekokybiškos arba Prekės neatitinka joms keliamų reikalavimų, apie tai praneša Pardavėjui. Pardavėjas savo sąskaita Prekes pataiso arba pakeičia naujomis per 30 kalendorinių dienų nuo abiejų Sutarties Šalių atstovų defektinio akto pasirašymo dienos.

5.3. Pirkėjas turi teisę patikrinti Prekių atitikimą nurodytiems techninėje specifikacijoje standartams. Jei bent vieno visų atliktų bandymų rodiklio reikšmė bus mažesnė už reikalaujamą – Pardavėjas turės apmokėti už atliktus bandymus, o Prekės grąžinamos.

**6..Šalių atsakomybė**

6.1. Šalys įsipareigoja:

6.1.1. tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai.

6.1.2. Jei Pardavėjas ne dėl Pirkėjo kaltės pavėluoja sutartu laiku perduoti Prekes Pirkėjui, Pardavėjas moka Pirkėjui 0,20 proc. dydžio delspinigius nuo neperduotų Prekių kainos už kiekvieną uždelstą dieną.

6.1.3. Jei Pirkėjas laiku ir tinkamai neatsiskaito už Prekes, jis Pardavėjui moka 0,02 proc. dydžio nuo nesumokėtos sumos už kiekvieną uždelstą dieną.

6.1.4. Delspinigių sumokėjimas neatleidžia Sutarties Šalių nuo pareigos vykdyti šioje Sutartyje prisiimtus įsipareigojimus.

6.2. Nutraukus Sutartį dėl esminio Sutarties pažeidimo, kaltoji Šalis, kitai Šaliai pareikalavus, sumoka 10 procentų dydžio baudą, skaičiuojant nuo neįvykdytos Sutarties dalies vertės.

6.3. Esminiu pažeidimu laikoma jei:

6.3.1. Prekės neatitinka Prekių pavyzdžiams, pateiktiems vertinimui pasiūlymo teikimo metu bei techninėje specifikacijoje keliamų esminių kokybės reikalavimų;

6.3.2. arba kitas pažeidimas nustatytas pagal CK 6.217 str. 2 d. nustatytus kriterijus.

Pažeidus šias esmines Sutarties sąlygas, Pirkėjas gali nutraukti Sutartį ir kreiptis į LR viešųjų pirkimų tarnybą dėl Pardavėjo įtraukimo į nepatikimų tiekėjų sąrašą.

6.4. Sutarties pažeidimu laikoma – jei Prekės nepristatomos per Sutartyje nustatytą Prekių pristatymo terminą. Sutartyje numatyto Prekių pristatymo termino pratęsimo atveju – suėjus pratęstam terminui.

**7..Ypatingosios sąlygos**

7.1. Šalys neatsako už viena kitai padarytus turtinius nuostolius, kuriuos sąlygoja įstatymų pasikeitimai, valstybės organų priimti nutarimai ir potvarkiai, streikai, blokados arba kitos aplinkybės, trukdančios vykdyti Sutartį ir, kurios nėra atsiradusios dėl Sutarties Šalių tiesioginės ar netiesioginės veiklos arba neveikimo, taip pat kurių Sutarties Šalys nenumatė ir negalėjo numatyti Sutarties sudarymo metu, t. y. dėl force majeure (nenugalimos jėgos) aplinkybių.

7.2. Force majeure (nenugalimos jėgos) aplinkybių atveju šalys vadovaujasi Atleidimo nuo atsakomybės, esant nenugalimos jėgos (force majeure) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840.

7.3. Šalys privalo pranešti kitai Šaliai apie savo įsipareigojimų nevykdymą dėl nenugalimos jėgos aplinkybių per 10 dienų nuo tokių aplinkybių atsiradimo pradžios.

**8. Sutarties galiojimas, keitimas, sustabdymas ir nutraukimas**

8.1. Ši Sutartis įsigalioja nuo jos abiejų Šalių pasirašymo momento ir galioja iki 2024 m. gruodžio 15 d.

8.2. Sutartis sutarties galiojimo laikotarpiu gali būti keičiama vadovaujantis Viešųjų pirkimų įstatymo 89 straipsniu. Sutarties sąlygų pakeitimai įforminami Šalių rašytiniais susitarimais, kurie yra neatsiejama Sutarties dalis.

8.3. Atsiradus aplinkybėms, kurių nei Pirkėjas, nei Pardavėjas, sudarydami Sutartį negalėjo įvertinti ir numatyti ir dėl kurių Sutarties vykdymas yra negalimas, Sutarties vykdymas gali būti stabdomas tam laikotarpiui, kol tęsiasi šios aplinkybės. Sustabdžius Sutartį Prekės nepristatomos, o atnaujinus jų vykdymą Prekės tiekiamos per joms likusį laiką. Jeigu paaiškėja, kad nenumatytos aplinkybės truks ilgiau nei 12 mėnesių, įvertinus, ar racionalu palikti galioti pasirašytą Sutartį, Sutartis gali būti Šalių susitarimu ar vienašališkai nutraukta.

8.4. Jei viena iš Šalių nevykdo sutartinių įsipareigojimų ir tai yra esminis Sutarties pažeidimas, kita Šalis gali vienašališkai nutraukti šią Sutartį, prieš 20 (dvidešimt) darbo dienų raštu įspėjusi kitą Šalį ir pateikusi pagrįstus motyvus.

**9. Baigiamosios nuostatos**

9.1. Sutartis sudaryta lietuvių kalba vienu egzemplioriumi, pasirašytu abiejų Šalių kvalifikuotais elektroniniais parašais.

9.2. Visi Sutarties pakeitimai, papildymai galioja tik tuo atveju, jei yra sudaryti raštu ir Šalių tinkamai pasirašyti.

9.3. Jeigu kuri nors šios Sutarties dalis tampa negaliojančia arba anuliuojama, likusios Sutarties dalys lieka galioti.

9.4. Bet kokie nesutarimai ar ginčai, kylantys tarp Šalių dėl šios Sutarties, sprendžiami draugiškomis abiejų Sutarties Šalių pastangomis. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.

9.5. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai. Sutartis sudaryta ir turi būti aiškinama pagal Lietuvos Respublikos teisę.

9.6. Sutartyje esanti, su ja susijusi, o taip pat šios Sutarties vykdymo metu tiek sąmoningai, tiek ir atsitiktinai atskleista informacija yra konfidenciali tiek Sutarties vykdymo metu, tiek Sutarčiai nustojus galioti. Kiekviena iš Šalių gali atskleisti šią informaciją tretiesiems asmenims tik tiek, kiek tai yra būtina tinkamam šios Sutarties vykdymui ir tik iš anksto gavusi kitos Šalies raštišką sutikimą, išskyrus informaciją, kurios reikalauja valstybės institucijos, turinčios ją gauti pagal įstatymus ar kitus teisės aktus, taip pat kitais įstatymuose nustatytais atvejais.

9.7. Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus.

9.8. Kilus ginčui, aiškinantis tikruosius Šalių ketinimus, remiamasi šiais dokumentais:

* Pirkimo dokumentais ir jų paaiškinimais;
* Pardavėjo pateiktu pasiūlymu;
* Šia Sutartimi;
* Sutarties vykdymo metu tarp Šalių vykusio susirašinėjimo dokumentais.

9.9. Už Sutarties viešinimą paskirtas Pirkėjo atsakingas darbuotojas – Daiva Gurinovičienė, tel. 8 706 63165, el. paštas: daiva.gurinoviciene@vat.lt.

9.10. Ši Sutartis turi priedą, kuris yra neatskiriamoji jos dalis. Techninė specifikacija, 3 lapai.

**Šalių rekvizitai, parašai ir antspaudai:**

 **Pardavėjas: Pirkėjas:**

|  |  |
| --- | --- |
| UAB "Survival"T. Ševčenkos g. 18, VilniusPVM m. k. LT100004523813Įmonės kodas: 302303287Tel. 8 5 261 0791, 8 618 18000 El. paštas info@survival.ltA. s. Nr. LT37 7044 0600 0674 0350Bankas AB SEB bankas | Lietuvos Respublikos vadovybės apsaugos tarnybaĮstaigos kodas: 188639721T. Ševčenkos g. 13, 03223 VilniusTel. 8 706 631 11Faks. 8 706 631 00El. pastas: lrvat@vat.lt A. s. Nr. LT65 7300 0100 0245 7836 |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Direktorius | Direktorius  |
| Vaidotas Janušonis | Rymantas Mockevičius |

 Priedas

prie 2024 m. balandžio d.

pirkimo-pardavimo sutarties Nr.

**TECHNINĖ SPECIFIKACIJA**

**I. Bendrieji reikalavimai:**

1. Šie techniniai reikalavimai nustato apibendrintus reikalavimus avalynei.

2. Avalynė privalo būti simetriška, porinės detalės išdėstytos simetriškai.

3. Avalynė turi būti pagaminta kokybiškai: siūlės neturi būti trūkinėti, turi būti užtikrintas reikiamas, tolygus dygsnių tankis, siūlės turi būti tiesios, nebanguoti, išlaikyti reikiamą plotį visame ilgyje, negali būti nutrūkusių siūlų. Padai gerai pritvirtinti, nebūti klijų dėmių ant audinio, pado suskilinėjimo.

4. Kiekviena prekė ženklinama etiketėmis. Etiketė turi būti patikimai pritvirtinta, ženklinimo rekvizitai pakankamo dydžio, kad būtų galima suprasti pateiktą informaciją.

5. Tiekėjas pateikia gamintojo parengtus prekių aprašymus arba nuorodas į oficialiai prieinamus šaltinius internete, kuriuose šalia techninių aprašymų taip pat pateikta ir prekės vizualizacija.

6. Prekėms taikomas 24 (dvidešimt keturių) mėnesių garantinis terminas, kuris skaičiuojamas nuo prekių priėmimo į sandėlį dienos.

7. Priimdamas prekes atsakingas darbuotojas tikrina prekių kokybės atitikimą prekės techninio aprašymo reikalavimams. Atsitiktinės atrankos būdu tikrinama 5 % gautos produkcijos.

8. Priimant prekes galimi tokie variantai:

- gaminiai priimami;

- grąžinami pataisymui;

- subrokuojami.

9. Jeigu, patikrinus 5 % prekių, pusė arba daugiau jų randama su defektais, tada kviečiamas gamintojo atstovas ir kartu tikrinama dvigubo kiekio (10 %) prekių kokybė. Tuo atveju, kai nustatytų su defektais prekių kiekis sudaro pusė ar daugiau tikrintų prekių, surašomas defekto nustatymo aktas ir visa partija grąžinama.

10. Jeigu, patikrinus 5 % prekių, randama su defektais mažiau kaip pusė, tada prekių siunta priimama, o prekės su defektais grąžinamos pataisymui arba pakeičiamos naujomis. Grąžinant prekes su defektais, surašomas defekto nustatymo aktas.

11. Jeigu prekių priėmimo metu, pastebėjus, kad prekės neatitinka techninių reikalavimų, tada surašomas defekto nustatymo aktas, prekės nepriimamos ir siunta grąžinama tiekėjui.

12. Avalynė turi būti pateikta poromis pakuotėje. Kiekvienoje pakuotėje turi būti vieno dydžio batų pora.

***Prekių bazinių dydžių pavyzdžiai***

|  |  |  |
| --- | --- | --- |
| **Nr.** | **Prekė** | **Dydis** |
| **1.** | **Juodos uniformos batai aukštais aulais** | **42** |

**II. Aprašymas:**

**Juodos uniformos batai paaukštintais aulais**

1.Batų konstrukcija turi atitikti bendrus avalynės kokybei keliamus reikalavimus ir šiuos reikalavimus.

2. Batai paaukštintu aulu, skirti avėti šaltuoju metų laiku.

3. Batai turi išlaikyti savo savybes visa eksploatacijos laikotarpį, dėvint bet kuriuo metų laiku.

4. Batai turi būti suvarstomi, su aulais, kurie ne aukštesni negu 150 mm (matuojant iš išorės per bato galinę dalį, kulną).

5. Bato priekis papildomai sutvirtintas.

6. Batų audinys juodos spalvos.

7. Bato išorė pagaminta iš tvirtos hidroforinės zomšos (1,4-1,6 mm), kvėpuojančios atsparios vandeniui tekstilės.

8. Pamušalas pagamintas iš Gore-tex arba lygiaverčio audinio, turi būti atsparus vandeniui, itin kvėpuojantis, pasižymintis dideliu šilumos laidumu, greitai džiūstantis, atsparus dilimui.

9. Padas pagamintas iš tvirto sintetinio pluošto ir gumos, su protektoriumi, gerai sukimbantis su slidžiu, nelygiu paviršiumi, užtikrinantis stabilumą ir judesio kontrolę.

10. Bato pado konstrukcija besitęsianti iki viršutinės bato dalies. Pade turi būti integruotas stabilizatorius.

11. Bato liežuvis paminkštintas.

12. Bato vidinis padas papildomai paminkštintas.

13. Anatomiškai suformuotas vidpadis, turi būti pasižymintis itin gera drėgmės absorbcija.

14. Batų poros (42 dydis) svoris ne didesnis negu 1150g (galima paklaida 100 g).

15. Avalynė gaminama 36-49 dydžių.

**III. Juodos uniformos batai paaukštintu aulu. Prekių kokybė (T)**

|  |  |  |
| --- | --- | --- |
| Eil.Nr. | Techniniai rodikliai(Prekės pavadinimas) | Rodiklių reikšmės (Prekių apibūdinimas)Lowa Zephyr MK2 GTX MID*Nurodyti siūlomų Prekių pavadinimą ir trumpai išvardinti pagrindines siūlomų Prekių charakteristikas – 3-5 punktai.* |
| 1 | *2* | 3 |
| 1. | Oda, Medžiagos, Spalva | Oda, kominuota su kordura (sintetinė medžiaga)Odos storis – 1.4-1.6mmOda atspari vandeniui (hidrofobinė)Spalva juoda |
| 2. | Viršutinė dalis (užkulnis, kantas, viršutinis liežuvis) | Megztas audinys, poliamidas (100%), kvėpuojantis, hidrofobinis, juodos spalvosStoris – 0,6mm |
| Viršutinė dalis (apatinis liežuvis, ištisinis) | 100% poliesteris, hidrofobinis |
| 3. | Liežuvis ir pamušalas | Tinklelinė medžiaga, 100% poliesteris, juodos spavos |
| Nedidelis aulo kanto paminkštinimas  | Poliuretano putplaistis Storis: 4 mm |
| Didelis liežuvio ir aulo kanto paminkštinimas | Poliuretano putplaistis Storis: 6 mm |
| 4. | Pamušalas (Gore-tex arba lygiaverčio audinio) | Gore-tex, Labai atsparus vandeniui, itin kvėpuojantis, pasižymintis dideliu šilumos laidumu, greitai džiūstantis, itin atsparus dilimui, chemiškai atsparus 4 sluoksnių laminatas |
| 5. | Padas | Tiesioginis, dvigubai prilietas LOWA X-TRAC MILITARY padas, skirtas vaikščiojimui, su protektoriumi; puikus sukibimas ir trauka netgi ant nelygaus paviršiaus |
| Išorinis padas su pagalvėle vidiniam pade | Išorinis padas: juodos spalvosTarppadis: juodos spalvosTarppadžio įdėklas: juodos spalvosProtektoriaus gylis: 5 mm  |
| 6. | Vidpadis | Anatomiškai suformuotas vidpadis, pasižymintis itin gera drėgmės absorbcija |
| 7. | Išmatavimai ir svoris | Svoris:1250gAukštis:145 mm išorė ties kulnu 110 mm vidus ties kulnu |

*Kartu su pasiūlymu tiekėjas pateikia gamintojo siūlomos prekės aprašymą arba nuorodą į oficialiai prieinamą informaciją internete (pvz. gamintojo pateikta informacija).* [*https://professional.lowa.lt/products/men/task-force-close-quarters-combat/zephyr-mk2-gtx-mid/standard/black*](https://professional.lowa.lt/products/men/task-force-close-quarters-combat/zephyr-mk2-gtx-mid/standard/black)

 **Pardavėjas: Pirkėjas:**

|  |  |
| --- | --- |
| UAB "Survival"Įmonės kodas: 302303287 | Lietuvos Respublikos vadovybės apsaugos tarnybaĮstaigos kodas: 188639721 |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Direktorius | Direktorius  |
| Vaidotas Janušonis | Rymantas Mockevičius |